Կարդա´ տեքստը և կատարի´ր առաջադրանքը:

**Կենդանիների պոչը**

Պատկերացնել շանը կամ կատվին առանց պոչի, գրեթե անհնար է: Հետաքրքիր է` կենդանիների ինչի՞ն է պետք պոչը, ինչո՞ւ նրանք պոչ ունեն…

Պարզվում է, որ պոչը շատ կարևոր դեր է խաղում կենդանիների կյանքում, այն նրանց մարմնի կարևոր մասն է: Մի մասն այն օգտագործում է ցատկելու, մյուս մասը` տեղաշարժվելու համար:Եթե կենդանիներին համեմատենք մեքենայի հետ, ապա պոչը կլինի նրանց ղեկը**:**

Ձիերին, կովերին և մի քանի այլ կենդանիների պոչն օգնում է ամռանը պաշտպանվել ճանճերից, մոծակներից:

Շների մոտ պոչը տրամադրութան ցուցանիշն է. օրինակ՝ տիրոջը տեսնելիս շունն ուրախությունից թափահարում է պոչը, իսկ եթե այն ներքև է պահած կամ սեղմված է, նշանակում է, որ կենդանին ինչ-որ բանից վախեցած է:

Որոշ կենդանիների  պոչը տաքացնում է ցուրտ եղանակին: Այդպիսին են կզաքիսը, աղվեսը, գայլը և էլի շատ ու շատ կենդանիներ: Ձմռանը, երբ նրանք պառկում են քնելու ձյան վրա, կծկվում և պոչով փակում են իրենց քիթը, որպեսզի այն չսառչի:

Խորամանկ աղվեսն առանց պոչի պարզապես չի կարող ապրել, որովհետև շները նրան կբռնեն, իսկ պոչի օգնությամբ նա խաբում է: Պոչը ուղղում է դեպի ձախ, իսկ ինքը փախչում ՝աջ:

Շատ կենդանիներ պոչն օգտագործում են վազքի ժամանակ հավասարակշռությունը պահելու համար: Հենց այդ պատճառով էլ սկյուռիկին անհրաժեշտ է պոչը , երբ նա մի ճյուղից մյուսն է ցատկում: Եվ նրա փամփլիկ պոչը ծառայում է իբրև օդապարիկ:

Իսկ կապիկներին պոչն օգնում է սնունդ գտնել. պոչով կախվելով ճյուղերից՝ նրանք թաթերով կարողանում են պտուղներ պոկել:

**Առաջադրանք**

1. **Ի՞նչ դեր ունի պոչը կենդանիների կյանքում:**Նրանց պոչը օգնում է, որ նրանք կարողանան ցատկել
2. **Տեքստից դո՛ւրս գրիր այն հատվածը, որտեղ նկարագրվում է շան տրամադրությունն ըստ պոչի:**   
   Հենց շունը տեսնում է իր տիրոջը շունը սկսում է ուրախանալ :
3. **Ընդգծի՛ր ճիշտ պատասխանը: Կապիկներին պոչն օգնում է**՝

* արագ վազել,
* ազատվել թշնամիներից,
* ձմռան ցրտին տաքանալ,
* պոչով կախվել ճյուղերից ու թաթերով բանան պոկել:

1. **Ո՞ր կենդանին է խաբում իր պոչով:  
   Աղվեսը**
2. **Ընդգծի´ր սխալ պատասխանը։**

* Ձիերն ու կովերը պոչի օգնությամբ քշում են ճանճերին:
* Ձիերն ու կովերը պոչի օգնությամբ սնունդ են հայթայթում:

1. **Գրի´ր՝ ի՞նչ նոր բան իմացար կենդանիների պոչի մասին:**Ձիերին, կովերին և մի քանի այլ կենդանիների պոչն օգնում է ամռանը պաշտպանվել ճանճերից, մոծակներից:
2. **Գրի´ր կապույտ ներկված բառերի հականիշները.**   
   անհնար – հնարավոր  
   ուրախություն – տխրություն  
   ներքև - վերև  
   ցուրտ - շոգ
3. **Գրի´ր տեքստում հոգնակի թվով գործածված 2 բառ:  
   շուն – շներ  
   կշապիկ - կապիկներ**
4. **Գրի՛ր *պոչատ, ճերմակ, փափուկ, խաբել,* բառերի հոմանիշները:**պոչատ – անպոչ   
   ճերմակ – սպիտակ  
   փափուկ – փամփլիկ  
   խաբել - ստել
5. Ընդգծի´ր ճիշտ պատասխանը։ «Պոչ», «աղվես» բառերը ցույց են տալիս.

* առարկա,
* թիվ,
* հատկանիշ
* գործողություն: